Málsetningur okkara er at skapa tryggar, mennandi, spennandi, kreativar og lærandi umstøður fyri børn og vaksin. Felagsskapurin, ið vit skapa saman-børn, starvsfólk, foreldur-er grundarsteinurin undir okkara virksemi. Grundarsteinurin er lagdur við virðing, umsorgan og lagaligheit, tí hetta samstarvið er tað týdningarmesta, um børn skulu trívast og mennast-'It takes a village to raise a child'. Fyri at leggja dent á felagsskapin, arbeiða vit við'Betri vinir', ið leggur lunnar undir hvussu vit kunnu gerast betri við hvønn annan- og betri saman. Við'Betri vinir'taka vit støði í virðunum tolsemi, virðing, umsorgan og dirvi. Skipanin er ein fólkaræðisligur karmur, ið skal tryggja børnunum samavgerð og ávirkan á egnan gerandisdag. Karmurin um okkara verkstaðsskipan skal geva rúm fyri at børn og vaksin kunnu hugsa kreativt; kunnu arbeiða við verkætlanum; kunnu hugsavna okkum um tað, ið upptekur okkum; kunna granska í tí, ið vit halda vera áhugavert og at vit kunna hava ávirkan á innihaldi í okkara gerandisdegi. Í Aarlon eru vøggustovurnar skipaðar sum ein eind við tveimum stovum, ið arbeiða saman partar av degnum. Hendan skipanin gevur fjølbroyttari møguleikar at skipa arbeiði. Til dømis ber til, at skipa seg eftir aldri ella í størri og minni bólkum, soleiðis at ymisku evnini arbeitt verður við, kunnu lagast neyvt til einstaka barnabólkin. Eisini leggja vit dent á, at vísa virðing fyri einstaka barninum við at lurta eftir hvørjum ørðum, tosa siðiliga og vinaliga við og um hvønn annan, hjálpa hvørjum øðrum og geva rúm fyri, at øll kunnu vera ein partur av felagsskapinum.